《二十二日自北沙移舟作是日闻贼革面》
宋代·陈与义

宛宛转湖滩，遥遥隔城邑。
是时雨初霁，众绿带余湿。
晓泽澹不雨，菰浦觉风入。
我生莽未定，世故纷相袭。
靦然贺兰面，安视一坐泣。
岂知虎与狼，义感功反集。
尧俗可尽封，呜呼吾何及。
气苏巨浸内，未恨乏供给。
日历会有穷，吾行岂须急。
近树背人去，远树久凝立。
聊以忧世心，寄兹忘怏悒。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。